
OBITELJ 

ILUSTROVANI TJEDNIK 
ZA HRVATSKU PORODICU 

U ZAGREBU 8. KOLOVOZA 1937 

IX. GODIŠTE BROJ 32. 

Slika desno: STJEPAN RADIĆ U GLAVNOM HRVATSKOM 
GRADU ZAGREBU 



U RODNOM MJESTU ANTUNA I STJEPANA RADIĆA 


Maleno je posavsko selo Tre- 
barjevo; maleno je, ali će se 
’ mnogo spominjati u novijoj hr- 
vatskoj povijesti. 'U njemu su 
ugledala Božje svijetlo dva hr- 
vatska velikana, koja su zacr- 
tala nove brazde u novom pre- 
porodnom duhu našega naroda. 
Ta dva velikana jesu dva brata: 
Antun i Stjepan Radić 

Svaki je od njih na svoj na- 
čin zadužio hrvatski narod, pa 
vjerni Hrvati nikada ne će za- 
boraviti mukotrpnih njihovih 
nastojanja. A kao dokaz trajne 
uspomene na njih podigao im 
je evo hrvatski narod i vidljiv 
spomenik u njihovu rodnom se- 
lu Trebarjevu. 

Spomenik je podignut pred 
rodnom kućom braće Radić, a 
svečano ga je otkrio u prisustvu 
brojnih hrvatskih narodnih za- 
stupnika i mnoštva seljaka vođa 
hrvatskoga naroda dr Vlatko 
Maček. 

Spomenik je izradio poznati 
hrvatski kipar prof. Frangeš-Mi- 
hanović, koji je izradio velebno 
umjetničko djelo za grad Zagreb 
— spomenik prvom hrvatskom 
kralju Tomislavu. 

Crkveni obred blagoslova oba- 
vio je preč. Karlo Gruičić. Iza 
otkrića zapjevana je »Lijepa 
naša«, a zatim je dr Vlatko Ma- 
ček izrekao pred narodom ovaj 
govor: 

»Hrvatski seljački narode, bra- 
ćo radnici i građani! Obično, 
kad se narod nalazi u najtežim 
prilikama, onda daje Bog, da iz 
svoje sredine izbaci ljude, koji 


će ga povesti pravim putem. U 
vrijeme, kada su počeli djelovati 
naši današnji slavljenici Ante i 
Stjepan Radić, bile su prilike hr- 
vatskoga naroda upravo očaj- 
ne. Mala šačica gospode vodila 
je politiku potpuno osobnu. Vi, 
koji ste stariji ljudi, sjećat ćete 
se svih onih gluposti, koje su 
se pisale kroz hrvatske politi- 
čke novine. Do jučer najbolji 
prijatelji — radi kakve god sit- 
nice zavadili su se, i onda su tra- 
žili jedan drugom, što, kada i 
na kom mjestu je izdao pro- 
gram stranke. A seljački narod, 
dakle, ono, što sačinjava narod 
hrvatski, to je bilo kao rastepe- 
ne ovce, potlačen od tuđinske 
sile, mrcvaren od domaće kri- 
vice. 



DR VLATKO MAČEK 


Hrvatska seljačka braćo, prvi 
se digao velikan dr Ante Radić. 
Njegovo djelovanje nije bilo u 
početku potpuno političko, bilo 
je u početku socijalno, jer nje- 
gova poštena, hrvatska, selja- 
čka čovječanska duša nije mo- 
gla trpjeti krivice nad nikim, a 
kamo li krivicu nad svojom se- 
ljačkom braćom. Baš radi toga, 
jer je svagdje upro glas, gdje 
se čini krivica potlačenih, zato 
je navukao na sebe gnjev svih 
onih, koji su narod tlačili, bilo 
to među Hrvatima bilo izvan 
Hrvatske. Ali krivo bi mislio^ 
tko bi mislio, da je bila kod na- 
šega učitelja Ante Radića samo 
ta socijalna nota. Ne. On je uza 
sve to, što je bio čovječanski do 
kosti socijalan, bio i do kosti 
Hrvat i ništa drugo nego Hrvat. 
To je on dokazao svojim živo- 
tom, kad je radi slobode Hrvat- 
ske stavio na kocku svoju egzi- 
stenciju i umro skoro kao pro- 
sjak. 

Veliku ideju učitelja Ante Ra- 
dića pridonio je njegov mlađi, 
ali tim agilniji brat Stjepan Ra- 
dić, koji je misli Ante Radića 
proveo u djelo i koji je metnuo 
za zadaću, da hrvatski narod, hr- 
vatski seljački narod kao jezgru 
naroda, organizira za borbu 
u dvostrukom pravcu: u prav- 
cu socijalnom, da sruši zauvijek 
socijalnu krivicu, i u pravcu po- 
litičkom i nacionalnom, da taj 
narod učini sposobnim da pove- 
de on sam borbu za slobodu svo- 
je domovine i svoju. 

Njih danas nema među nama 
tijelom. Ali njihova duša, nji- 

hov duh živi u hrvatskom naro- 
du i on je naša predvodnica. Taj 
njihov duh, to je zastava, oko 
koje je okupljen danas cijeli hr- 
vatski narod, seljaštvo čitavo, a 
od građanstva i inteligencije sve 
ono, što je pošteno i što je vjer- 
no narodu svome. Mi smo danas 
oVdje u malom seocu, gdje su 
ta dva velikana ugledali svijetlo 
Božje, otkrili spomenik. Malo je 
to. Jedna hrpa mramornoga ka- 
menja i nešto bronca. I kad ne 
bi bilo drugoga, ne bi bilo vri- 
jedno taj spomenik niti otkri- 
vati. Ali je taj spomenik samo 
jedan mali simbol onog velikog 
spomenika, koji svi nosimo u 
svojim srcima, koji nosimo u 
svojim dušama. Što ste se u to- 
likom broju skupili, to je dokaz, 
da tu snagu u svojim srcima no- 



HRVATSKI KIPAR ROBERT FRANGEŠ » 
MIHANOVIĆ 


simo i nosit ćemo je i dalje. Ja 
kličem Slava velikim učiteljima 
i vođama hrvatskog naroda dr 
Anti i Stjepanu Radiću!« 

Iza govora dra Vlatka Mačeka 
posebice je govorio Jaša Jelašić 
o radu i značenju Ante Radića, 
a narodni zastupnik dr Ivan Per- 
nar o duševnom liku Stjepana 
Radića. Proslava je bila puna 
oduševljenja i radosti. Toga da- 
na maleno je Trebarjevo neobi- 
čno oživjelo. Iz bliže i daljnje 
okolice i iz Zagreba nagrnula je 
sva sila Hrvata na to opće na- 
rodno slavlje, da iskažu zahval- 
nost svojim mrtvim vođama i 
vjernost dobrim idejama, koje 
su oni za svog života zasijali u 
duši hrvatskog naroda. Sliku 
spomenika s vijencima donosimo 
na prvoj strani omota. 


DIRLJIVA USPOMENA NA STJEPANA RADIĆA 

Napisao Nikola Žic 
Dok j'e mene dirnula ova slu- 
čajna desetgodišnjica, naskoro 


Gospođa Maruša Frei u 
Pragu, udovica iza pokojnoga 
činovnika Franje, s kojim je 
nekada tri godine proživjela i 
kod nas u Sarajevu, majka četi- 
riju odraslih kćeri, predsjednica 


Društva katoličkih žena i dje- 
vojaka, poznata dobrotvorka si- 
rotinje u svojoj gradskoj če- 
tvrti i odvažna predstavnica za- 
konitih prava čehoslovačkih ka- 
tolika u njihovoj narodnoj drža- 
vi, obiluje uspomenama i uspje- 
sima svoga mnogogodišnjega ja- 
vnoga rada. 


Kod nje sam prošle jeseni 
imao prilike vidjeti primjerak 
»D o m a« od 7. kolovoza 1918., 
od kojega se ovdje prikazuje 
slika zbog vlastoručne bilješke 
pokojnoga Stjepana Radića na 


njemu: »na ceste do Pra- 
li y — dne 8/8 1918 godine 
— Stjepan Radić«, a to 
znači, da je pok. Radić darovao 
gospođi Freiovoj ovaj primje- 
rak svoga »Doma« za vrijeme 
putovanja u Prag upravo de- 
set godina prije svoje 
smrti (dne 8. kolovoza 1928.). 


sam saznao, da je onaj »Dom« 
s pripisom našega Radića još ve- 
ća dragocjenost za gospođu 
Frei po tome, što je sjeća dana 
8. kolovoza 1918., kad joj je 
Stjepan Radić, putujući iz Za- 
greba u Prag, slučajno u vlaku, 
negdje kod Tđbora, svojim tri- 
bunskim zagovorom zaštitio od 
zapljene pred državnim austrij- 
skim organima ono malo živež- 
nih namirnica, koje je bila te- 
škom mukom nabavila po seli- 
ma i potajno vozila kući u Prag 
za prehranu svoje obitelji, koja 
je u petoj godini svjetskoga 
rata zbog opće prehranbene 
oskudice teško živjela. 

Gospođa Frei i njezine kćeri 
nisu do danas zaboravile pomoć, 
koju im je pokojni Stjepan Ra- 
dić pružio u vrijeme rata — to- 
čno deset godina prije svoje 
tragične smrti. Gledajući ovu 
sliku čitatelji »Obitelji« će se s 
ponosom sjetiti poznate dobro- 
te Hrvata Radića i s udivlje- 
njem pohvaliti simpatiju, kojom 
se Češkinja Freiova u Pragu do 
danas osjeća obvezanom prema 
slučajnom zaštitniku njezine 
obitelji u nesnosno doba rata. 


Slika lijevo : 

BAŠKA NA OTOKU KRKU 
Foto Lj. Griesbach 

Slika desno: 

VRBNIK NA OTOKU KRKU 
Foto Lj. Griesbach 


POSLJEDNJI SAN 


Napisao Antonio Candio 


Hladna je svjetlost sutona ublaživala reflekse 
i oživljavala sjenama i polusjenama kutove ma- 
lene sobice, koja je među svojim bijelim i me- 
lanholičnim zidovima sadržavala san Anice i plač 
njezine majke. San se Aničin smiješio i dražio 
malenu dušu, kojoj je od straha udaralo umor- 
no srce, a plač majčin kao da je pjevao laganim 
ritmom žalosti, uvijek na oprezu, a nikad neza- 
dovoljen i uvijek nešto predosjećajući, dok su 
se usta grčevito trzala, a oko je bolno bdjelo 
nad životom, koji je izmicao. 

Kroz tišinu je donle dolazio nepoznati motiv 
harmonije — tihe i meke kao milovanje, blage 
kao zov nevinosti. Svake je večeri Anica pri- 
mala taj pozdrav. Velike oči s modrim krugom, 
pod dugim plavim trepavicama, smiješile se na 
blijedom mršavom licu. Smiješile se oči i podsmi- 
jevale nježne usne, bolne u gorkoj boljetici mla- 
dosti bez proljeća, bez sunca i radosti. 

Anica je znala, da nepoznati umjetnik nikada 
ne će propustiti svoj glazbeni sastanak: Gusle 
su pjevale u večeri, koja se spuštala, pjevale tiho 
u taktu laganom, slatkom i kao da uvjeravaju 
kako žele dozvati malenu dušu zvukom vještoga 
gudala. Gusle su htjele da sklone onaj san dje- 
vojčice u maleni zvučni kovčežić, a lagani smi- 
ješak da ne napusti kao radost brza, i kratko- 
trajna uzdahe njezine sjete i očaj njezina života. 

Anica je sanjala i smijala se. Majka je zurila 
u tamu posutu zvijezdama, a u srcu je osjećala 
udarac lagan, svečan i ozbiljan kao zov čempresa 
tamnih, uspravnih, strogih i oštrih kao bol. 

Djevojčica je sanjala i vidjela, kako vješto 
gudalo titra i toplo poziva njezino maleno srce: 
Bolest je šutjela. Ona bolest, koja nikad ne su- 
. staje i drži pružene pandže nad životom, koji se 
opire i tone u sve strašnijim iluzijama. Sanjala 
, je o prekrasnom licu mladića, o lijepoj obijesnoj 
i ponosnoj glavi. Gledala je nad divnim instru- 
mentom posmijeh dviju usana — prpošnih, mla- 
denačkih. Njezino ocvalo proljeće pjevalo je 
pripjev vjere, koja ne će da umre. Sa svoga 
krevetića slabašan lik se pružao prema širom 
otvorenom prozoru. Malene ruke gužvale su 


bijeli pokrov i izgledalo je, kao da žele zadržati 
u sjeni daleki pozdrav, koji je sličio na neko 
obećanje života. 

Umjetnikov pozdrav nije nikada zanemario 
očekivani čas. Djevojčica je umirala, ali umirala 
je milovana nježnošću, kao da nina-nina umorne 
majke za sve te godine nije zamro nad njezi- 
nom kolijevkom. I kada je umjetnik u duboku 
tišinu prodirao titravim i neodoljivim zvukom 
svog zanosa, poklikom svoje duše, Anica je skla- 
pala blijede ruke na nježna i bolesna prsa, na- 
klonila bi lagano lice na desnu stranu i zvala: 
»Majko, majko, čuješ li ga?« Majka je davala 
znak u tišini prstom na ustima. Digla bi se i uto- 
pila bolne usne u mekane plave kose svoje cu- 
rice. 

* 

Dolje blizu prozorčića velike kuće, sam u pro- 
stranoj, praznoj sobi, koja je turobna otkrivala 
malo neba njegovom bijednom životu, .starac si- 
jede kose, milih i kao dijete svijetlih očiju, bu- 
dan u mraku i noćnoj tišini svirao je i izlijevao 
u širokom, svečanom i harmoničnom ritmu ča- 
sove svog. prošlog umjetničkog života, borbe, 
pobjede, lagano i mirno zamiranje svoje umjet- 
nosti, za koju je htio, da ne umre zajedno 
s njime. 

Živio je san jareći i želio da usne u još ljepši 
san, milovan uzdahom njegove tuge. Nije znao, 
da mala djevojčica također sanja u groznici i 
da se od toga rumeni njezino blijedo lice, da 
sanja o pogledu dvaju crnih očiju, prekrasnih, , 
nježnih, te da svojom mršavom rukom prelazi 
laganim milovanjem po crnim uvojcima svoga 
svirača i misli o blagoslovu proljeća, koje je 
u crno odjeveno. Nije znao, da je njegova 
umjetnost, sada kad mu je kosa posijedjela, po- 
stigla najljepšu, najčišću i najsvetiju pobjedu: 
okitio je ružama strašne ruke smrti: Starac je 
svirao, kad je dan umirao. Svirao je i možda 
oplakivao lijepe prošle godine, daleke dane 
svoje mladosti i rta žicama instrumenta titralo 
je žaljenje, nostalgično čeznuće, jer se možda 
sjećao svog posmijeha kao dječaka: dalekog 

posmijeha, ikoji donosi suze na umorno oko, isu- gnijezdo sanja, malenih iluzija, blijedih i umor- 
šeno od boli života, koji se završuje u sjeni i nih. Takve su sanje bile onda, dok ih je ću- 
tišini, uzvišenije, bliže nebu, ali bez zvučnih od- tjelo i radi njih kucalo srce male djevojčice, 
jeka, u sivosti strahovite osamljenosti A te sanje je vidjela majka kasnije baš u 

* drhtavim rukama jednog starca, koji se s veoma 

I umjetnik je svirao i onda, kad su majčine nabranim usnama smiješio dalekom sjećanju na 

suze već presušile, a djevojčica je zaspala tako svoju mladost: i ćutjela je možda, da je to sje- 

vedro i lagano, baš kad se pod krovom čuo pi- ćanje negdje među zvijezdama srelo malu dušu 
juk iz gnijezda. Duša je savila sebi gnijezdo, na putu u vječnost. 

SVJETSKO ZLATO 


Mnogo se danas govori o zlatu i zlatnoj va- 
luti, a te dragocjene kovine nema baš previše na 
svijetu. Stručnjaci su izračunali, da bi se od 
svega dosad nađenoga zlata mogla napraviti 
kocka, kojoj bi brid iznosio deset metara. To 
nam se na prvi pogled ne će činiti ne znam kako 
ogromno. No pokušajmo si to na drugi način 
predstaviti! 

Uzmimo najprije dinarsku vrijednost. Spo- 
menuta zlatna kocka imala bi tisuću kubičnih 
metara. A jer svaki kubični decimetar zlata teži 
19,2 kg, naša bi kocka težila ukupno 19,200.000 
kg. Vrijednost jednoga kilograma zlata iznosi po 
prilici 50.220 dinara. Na taj bi način vrijednost 
naše kocke bila 196.224 milijuna dinara. Kad bi 
se ta koka pretvorila u kovani novac od deset 
dinara, dobili bismo 19.622,400.000 desetdinarskih 
zlatnika. A kad bi vješti blagajnik htio da te 
zlatnike prebroji te kad bi po pet komada me- 
tnuo na hrpu u jednoj sekundi, potrošio bi 
Ukupno 3.924,480.000 sekundi ili približno 454 
godine (od 300 radnih dana i radeći osam sati 
dnevno). Da bi sve te zlatnike prebrojili u jed- 
noj godini, trebalo bi ni manje ni više, nego 454 
blagajnika. 

Rekli smo, da bi ta kocka zlata težila 19,200.000 
kg. Kako je nosivost teretnih vagona naših že- 
ljeznica približno 2000 kg, trebalo bi nam 960 
vagona da ponesu sa sobom sve zlato te kocke. 
A to bi dalo približno 32 teretna vlaka po 30 

STARICA 

Jedne kišne večeri, neka se starica postavila 
na stube neke izložbe blizu 'Oxford-Circusa u 
Londonu. Bilo je oko šest sati po podne; vri- 
jeme, kad se ljudi vraćaju s posla kući. Trgo- 
vine prestaju da rade, ali iznutra ostaju osvije- 
tljene, pa se iz crne ulice unutra vidi razno 
blago i bogatstvo u posebnom sjaju. 

Starica je bila vrlo sitna, a mislim, da sam je 
još koji put vidio i da sam od nje kupio šibice. 
Bila je obučena kao i ostali siromasi u Londonu: 
nose se kao propala gospoda, koja svagdano 
još više propadaju i koja će propadati do smrti. 
Njezin svileni ogrtač i njezin šeširić s ružama 

Slika na omotu: 

SpomenlK Antunu I Stfepanu Radiću 

u njihovu rodnom mjestu Trebarjevu — Spomenik Je 
izradio hrvatski kipar Robert Frangeš Mihanović, a 

otkrio ga dne 25. srpnja o. g. Dr Vlatko Maček 

Foto Ivo Kirin 


vagona. Da ti vlakovi otputuju u jednom danu 
sa kolodvora, trebalo bi da svakih 45 minuta je- 
dan od njih krene. Kad bi to zlato bilo u koma- 
dima od 12.5 kg, za čitavu količinu trebalo bi 
nam 1,536.000 ljudi, od kojih bi svaki nosio po 
jedan takav komad. 

Zlato se dade vrlo tanko izraditi. Iz jednoga 
grama zlata dade se napraviti kao paučina tanka 
nit, duga dva i po kilometra! Naša bi zlatna 
kocka na taj način dala zlatnu nit dugačku 
48.000,000.000 km. Kako je Sunce udaljeno od 
Zemlje samo 150,000.000 km, lako bismo 300 ta- 
kvih niti razapeli od Zemlje do Sunca. A ako 
bismo čitavu tu nit htjeli namotati okolo naše 
Zemlje, morali bismo 1,200.000 puta s njom poći 
na put okolo svijeta! 

Zlato se može kovati u pločice, tanke jednu 
deset-tisućinku milimetra. Kako naša kocka sa 
bridom od 10 m pokriva površinu od 100 četvor- 
nih metara, to bi se — kad bismo je pretvorili 
u tanke pločice — s njom mogao pokriti vrlo 
velik komad zemaljske površine. 

Po svojoj specifičnoj težini (19,2 kg) zlato je 
lakše od platine, iridija i osmija, a teže od svih 
ostalih kovina. Talište mu je kod 1064 stupna nad 
talištem srebra. Elektriku prenosi slabije od sre- 
bra i bakra, ali bolje od ostalih kovina. 

Eto, to je ona sila i moć, o kojoj se toliko 
govori, za kojom se toliko čezne i radi koje se 
ljudi toliko ubijaju ... P. 

NA ULICI Napisao Emilio Cecchi 

neobično su od9kakali u onom uličnom vrtlogu. 

Međutim se na staricu nitko nije ni osvrtao. 
Ljudi su u žurbi prolazili pod bljeskavim kišo- 
branima. A ona je sjedjela zgurena, ali glave uz- 
dignute i plakala je. Pod šeširom s ružama žmir- 
kave se oči nisu više ni vidjele, te se činilo, da 
suze izlaze kao iz nabora stare, smežurane ja- 
buke. 

Činilo mi se, kao da je ta starica živa zako- 
pana — iza debelog nekog stakla. Ponekad je 
htjela da protisne ruku kroz tu udaljenost i da • 
se iz onog svijeta vrati k ovome, pa je pružala 
kutiju šibica ili dugme. Htjela je da se izjednači 
s onima, koji su po ulicama zarađivali za goli 
svoj život, ali nije uspijevala. Vidjelo se po sve- 
mu, da ona više ne pripada »ovom svijetu«. 

Stajala je tako zgurena i nijema. Više nije ni 
prodavala svoju sirotinju. Samo su joj se suze 
cijedile niz naborano lice . . . 

Izvorni roman „Obitelji 


BILJEŽNICA S KOCKAMA 

ROMAN IZ SUVREMENOG ŽIVOTA - NAPISAO IVO BALENTOV1Ć (Nastavak) 


Njišu se plavi zastori na odaji, u kojoj prebiva 
Manelik moćni, kidaju se riječi tromo od usta: 

»Ras Seum.« 

»Da, gospodaru.« 

»Ras Guksa.« 

»Da.« 

»Ras Kasa.« 

»Da.« 

»Svi su na bojištu?« 

»Jesu, gospodaru.« 

Car se smiješi, tupo zuri pred sebe, desnicom 
gladi bradu i šapuće: 

»Bio šam moćan i silan, i u toj svojoj zemlji 
slobodan. Nitko me nije dirao, a sada — gle! 
Neprijatelj nadire u moju zemlju, muževi moji 
junački ginu, ali ja vidim: teška je to borba i 
tko zna, koji će se od nas posljednji nasmijati.« 

»Tko se posljednji smije . . .« 

»Da!« Smiješi se Negus. »Tako je. Ja se uz- 
dam u snagu svoga naroda. Vjerujem u prijatelj- 
stvo velikog Britanskog imperija, koji će me 
štititi do kraja.« 

Tada ustaje najbjelokosiji starac i proročki 
podiže ruku, pa zbori polagano i dostojan- 
stveno: 

»Care nad carevima, preuzvišeni moj 'gospo- 
daru! Zato, jer si car, moram da ti služim, da 
te branim i zagovaram. Ali ti znaš: naša je do- 
movina pusta i neprohodna, — pustinje su go- 
leme i nepregledne, šume su divlje i mračne, pa 
dopusti, neka bijeli ljudi dođu u tu našu zemlju 
i neka je preporode. Neka izgrade kamene ceste 
i moderne bunare; neka podignu bijele palače i 
tornjeve, jer smo mi daleko od onoga, što se 
zove civilizacija, silni moj gospodaru!« 

»Ne!« kriknu Negus. Trese mu se crna brada 
i krijese plamene oči. »Nikada! To je izdajstvo.« 

Starac šuti. Prignuo je glavu. 

Dan se gasi. Sunce je krvavim rukama zagr- 
lilo sive krovove sitnih kućica Adis Abebe. 

Sve su glave pognute i sve oči zamišljene. 
Samo Negus stoji uspravan, uzdignute ruke i 
s gromom u glasu: 

»Ja moram pobijediti! Razumijete li?« 

»Razumijemo!« 


Marcel je u večer zaspao sa novinama u ruci 
i uspio taj san o Abesiniji. Probudio se rano u 
rano u zoru, kad je dvorište bilo puno neprozir- 
ne magle. Skočio je iz postelje, bacio novine i 
protrljao rukavom košulje zamagljeno okno. Iz 
dvorišta je doprla pjesma, pomiješana sa ote- 
gnutim glasom harmonike. Jasno je razabirao, 
kako se pun i snažan bariton rasiplje po maglo- 
vitom dvorištu: 

»Oj spomenče, moj spomenče! 

Pokraj vode, pokraj vode, 
cvjetiću . . .« 


Obukao se, i tada — navlačeći na noge pode- 
rane čarape — razmišljao o programu dana- 
šnjega dana. Bila je upravo nedjelja i on nije 
imao za danas određen nikakav posao. Trebao 
je danas odigrati jednu nogometnu utakmicu. 
Godio mu je taj osjećaj. Davno već nije nastupao 
kao nogometaš. Smješkao se sjetivši se svoga li- 
terarnog rada, koje s nogometom stoji u takvoj 
opreci. 

Polagano se brijao brišući krv na mjestima, 
gdje je britva zadrla u kožu. Sjetio se kaputa 
i nasmiješio pri pomisli o ishodu današnje no- 
gometne utakmice. 

»Zar novac?« upitao se. »Nogomet da mi 
donese zimski kaput?« No, kako bilo, ogrtač, 
koji imade već je dvije zime, ovako iznošen, star 
i poderan. Nekada je iz nogometa kupovao odi- 
jela, slao novaca majci u selo, a onda mu je ta 
igra omrznula i dugo se nije na javnim prired- 
ba'ma pojavljivao. Sada se opet pojavila stara 
obi jest u njemu. Godilo mu je: obući plavu 
košulju, potrčati zelenim poljem i razgibati svoje 
mišićave udove. Ali — zabavljati publiku, ska- 
kati radi njihove razonode! Ta pomisao ga je 
nekako vrijeđala. No on ju je porinuo u stranu. 
Zanos današnjega dana bio je jači. Danas; velika 
priredba, iternacionalni susret, molba Buge, 



KSt INA POPODNEVNOJ ŠETNJI 
Filmska glumica Marieluise Claudius sa svojim psetancem Tommy 
Foto Ufa 

sve ga je to udobrovoljilo i tako je — nasmi- 
jan i razigran — sa smijehom pošao s ručka u 
klupske prostorije. 

»Doći će i Div,« pomislio je. On će pisati 
izvještaj za svoje novine. Već radi mene će doći. 
Upravo u tome času Div je naišao. Bio je vedar 
i nasmijan i pružio mu je ruku. Pomirljivost 
mu je sjala u očima i motreći Marcela bez ko- 
šulje, kako se, mišićav i krepak trlja hladnom 
vodom pod gustim tušom, samo je pljucnuo u 
kut i bez riječi počeo šetati po sobi. Došao je do 
Marcela, uhvatio ga za ruku i osjetivši tvrdoću 
njegove nabrekle mišice, nije mogao, a da se ne 
razglagolja, vedro i djetinjski: 

»Ti moderni mladiću. Vidiš, kakve ruke imaš! 
Upravo atletske mišice. A to je, znaš, ono, što 



DR M1LAN IVŠIĆ, 

odlični hrvatski sociolog i kulturni radnik, proslavio je dne 28. VII. 
o. g. svoju pedesetu godišnjicu. Među jeronimskim izdanjima za g. 
19*8. izlazi njegova knjiga : „Društveni život na selu“, koja se nadovezu- 
je na druge dvije jeronimske knjige: „Diljem sela* i „Seljačka politika* 

vole žene. Misliš, da se znade za tebe po tvojih 
nekoliko novela i pjesama, koje si objavio. Aaa, 
nema toga, tko bi o književnom početniku vodio 
računa. Ali ovako kao nogometaš, eh, tu je čo- 
vjek objekt ženskih sanja, i velika simpatija 
ugojenih, besposlenih građana . . .« 

* »Hajde, ne brbljaj. Valjda ne misliš, da ja spa- 
dam među te atletske mladiće, koji s ružom u 
zapučku gutaju ženske osmijehe i hrane se ta- 
štinom, koja dolazi zbog vještine u pomicanju 
nogu?! Brbljaš ovdje koješta, dragi moj prija- 
telju.« 

U sobi je najednom nastala galama. Div se 
nakašljao na ove riječi, pružio mu ruku i izašao 
van. Mladići su se oblačili u plave košulje, krat- 
ke hlačice, mrmoreći, smijući se i pjevajući. 

Predsjednik je nogometnoga kluba došao do 
Marcela, položio mu ruku na rame i prijatelj- 
ski prošaptao: 

»Samo se vi pokažite, ne će vam biti žao. 
Samo se pokažite . . .« 


Oči su mu čudno sjale. Otišao je dalje bodreći 
i druge — prijateljskim i ohrabrujućim riječima. 

Marcel je izašao van i zagledao se u gomilu 
ljudi, koja je prekrila zeleno polje. 

»Između tisuća znatiželjnika,« pomisli on, 
»imade i takvih, koji će ostati bez večere, samo 
da mogu vidjeti ovu današnju utakmicu. Žene 
su tu u većini. One su došle iz drugih razloga, 
nego što je isključivo interes za samu utakmicu. 
Tu je sigurno i Buga.« Marcel se osjetio nekako 
vedar pri toj pomisli. Buga će njega motriti. 
Ona je došla radi njega. Možda je uostalom 
još tkogod došao radi njega. Evo, novine su da- 
nas donijele vijest, u kojoj se govori o njemu. 
Titraju mu sitna slova pred očima: 

»Nakon dugog vremena u momčadi plavih na- 
stupa stari majstor Marić. On je poznat otprije 
kao izvrstan navalni igrač, pa za njegov nastup 
vlada ogroman interes! On . . .« 

Upravo su dvije. prpošne djevojčice prošle po- 
red njega i obje ga motrile užarenim očima. On 
je osjetio te oči; dohvatio je loptu, koja je u 
tek započetom treningu došla na njega, i lije- 
pim ju zavojnim udarcem upravio na vrata. Tog 
momenta spazio je Diva na visokoj tribini i po- 
digao ruku na pozdrav, glasno se smijući. 

Zagledao se u protivničku momčad — mje- 
reći im snagu po pokusnim udarcima i odbi- 
janju lopte. Zađubeno je zurio u jednog mali- 
šana lijepo razvijenog, koji je pokazivao veliko 
znanje u udarcima, pa je spretno žonglirao sa 
loptom vladajući njom kao dobar pilot svojim 
zahuktanim aeroplanom. 

Utakmica je počela u znaku nervoze. Usred 
igre, trčeći, oduzimajući loptu protivničkom igra- 
ču, u prelaženju bijelih krečanih linija, Marcel 
je opazio Bugu. Bila je u krugu svojih prijate- 
ljica i lice joj je bilo užareno. Došlo mu je neko 
mrzovoljasto raspoloženje i on se u sebi zapi- 
tao: što ga zapravo veže s tom djevojčicom? 

Upravo je dobio loptu. I prateći je naizmjeni- 
čno nogama uspjelo mu je prevariti obrambe- 
nog protivničkog igrača, zatim ju je poslao u 
sredinu polja, potrčao naprijed i sve su mu se 
misli uobličile samo u jednome: postići zgodi- 
tak. Uistinu — primio je loptu i nepokriven po- 
bjegao nekoliko koraka gurnuvši loptu kraj iz- 
nenađenog vratara u mrežu. 

Gledaoci su zakričali, neki su zapljeskali, u 
zrak su poletjeli šeširi i štapovi, a najbliži ga 
je drug zagrlio i stisnuo mu desnicu. 

Njemu je došlo nešto teško u duši. Sjetio se, 
kako je mnogima život gorak, pa i ovima ovdje, 
a oni ipak zaboravljaju na sve brige i bacaju 
šešire u zrak, smiju se, prepiru, sve radi jedne 
obične lopte. Bio je i ponosan u tom času, da je 
i on dionik ove zabavne igre, i da je on njima 
učinio zadovoljstvo, koje osjećaju u motrenju 
mladih tijela, koja se spretno gibaju i pokreću 
po određenom programu i planu. 

Lakomo je potegnuo u pluća zraka, potrčao 
za loptom i pogledao u smjeru, gdje je stajala 
Buga. Ona je imala na glavi zelenu kapicu, koja 
se isticala zbog upadi jivosti svijetle zelene boje 
između mnogih glava uokolo. 

Utakmica je bila u zadnjim minutama. Nebo 
se iznenadno prevuklo tamnim oblacima, i već 
su padale prve hladne kapljice jesenske kiše. 
Kapljice su bivale sve gušće i krupnije, a do- 
skora se stvorio veliki pljusak. 

Upravo je završena utakmica. Gostujuća mom- 
čad je bila poražena sa razmjerom 6 : 3. 

U svlačionici su stiskali Marcelu ruku, a on je 
svlačeći mokru košulju muklo kašljao. Osjećao 
je tek sada umor i neki drhtaj u nogama. U mi- 
slima je odlučio, da ne će više igrati nogomet. 
Kanio je — to mu je sada već postala u tome 
trenu čvrsta odluka — napustiti sportsku igru 
zauvijek. 

Prije nego je izišao, gurnuo mu je predsjed- 
nik kluba u ruku nekoliko banknota. Kradomice 
je spustio pogled u zgrčeni dlan i opazio nasmi- 
jane stotinjarke. 

»Dakle profesionalac!« pomisli. 

Mimo svlačionicu je upravo prošla Buga. U 
društvu nekog muškarca. Nešto ga stegnu u 
prsima, krv mu navri u lice i on stisnu šaku. 

»Tko je taj i kako se usuđuje?! Oh!« nasmija 
se odmah. »Kako sam glup! Za mene je ta dje- 


vojčica nepoznata ženska . . .« Tek ju je sreo, a 
već hoće imati pravo zapovijedanja. Ali, gle. 
Zašto mu je ipak toliko krivo, da se nalazi u 
društvu drugoga? Zašto? Zar radi toga, jer se 
zaista uvukla u njega? Zar za to? 

Gomila je djece skakutala pa zelenoj ledini. 
Dječaci su se veselili pobjedi plave momčadi i 
u kraćem razmaku se derali: 

»Jedan — dva — tri — četiri — pet — šest!« 

Ušao je u prvu kavanu, dozvao si čaj i za- 
dubio se u ilustrovane novine. Motrio je šarene 
slike s abesinskog ratišta. Na jednoj stranici se 
šarenila pobuna komunista u Mexiku. U dru- 
gome kutu smiješi se zamišljeni lik bradatog 
Haile Selasia. Marcel je poluglasno pročitao je- 
dan naslov ispod ženske figure, udobrovoljivši 
se. Slika je prikazivala mladu i lijepu ženu svi- 
jetle kose i razgoljenih leđa. Ispod slike je pi- 
salo: »Barbara Tanwyck, lijepa varijetetska i 
filmska umjetnica, osigurala je svoja leđa na 
50.000 dolara.« 

(Nastavit 4e se.) 


SLIČNOST 
MUŽA I ŽENE 


Čini se', da muž i žena poslije 
mnogogodišnjega zajedničkoga 
življenja doista postaju među 
sobom sve sličniji. Za tu se sli- 
čnost navodi mnogo uzroka. 
Glavni je dakako uvjet — sretan 
brak, a važno je i to, da su muž 
i žena istoga osnovnoga tipa u 
izražaju svoga lica. Ako je ži- 
vot muža i žene sretan, nastoji 
se jedan prilagoditi drugomu. 
Ako su »jedno srce i jedna mi- 
sao«, bit će im i duša sve srod- 
ni ja. Njihova će vanjska sličnost 
postajati sve veća i kao poslje- 
dica jednakih bioloških uvjeta 
zajedničkoga života. Ista im je 
hrana, ista sredina u kućanstvu, 
isto podneblje, iste radosti i ža- 
losti, iste su im brige i nevolje. 
Kako da se ne izjednače u kret- 
njama i navikama, pa i u zna- 
čaju? Zbliženje duša približava 
im i izražaj lica, naime onoga di- 
jela tijela, na kojemu se duh čo- 
vječji izražava najjasnije i po 
kojemu možemo prodrijeti u du- 
ševna raspoloženja. 


Slika desno: 
GLORIA VENE 
u filmu ,K novim obalama* 
Foto Ufa 



IZUMITELJ BRZOJAVA BEZ ŽICA 


Ovih dana umro je izumitelj 
brzojava bez žica Guglielmo 
Marconi. Marconi se rodio 25. 
travnja g. 1874. u talijanskom 
gradu Bologni. Kao mlad stu- 
dent zanimao se najviše elektro- 
tehnikom. Godine 1898 gradio 
je prve radiotelegrafske apa- 
rate, g. 1899. postavio prve veze 
među stanicama, koje su bile 
u razmaku od 300 km, g. 1903. 
postavio je vezu preko Atlant- 
skog Oceana — između Sjever- 
ne Amerike i Engleske. Važnost 
njegovog novog izuma za po- 
morsku službu pokazala se g. 
1912. kad je kod brodoloma Ti- 
tanika, najveće lađe na svijetu, 
uspjelo spasiti veći dio brodolo- 
maca. 

Izakako je Marconi izumio 
veliki broj novih aparata, posve- 
tio se sasvim svojim znanstve- 
nim radovima. Živio je dijelom 
u Londonu, a dijelom u Bantec- 
chiu. Godine 1929. podijeljena 
mu je Nobelova nagrada za fi- 
ziku. No Marconi nije bio samo 
čovjek laboratoriuma On je 
87 puta prešao Atlantski ocean, 
a 33 puta proputovao oko svi- 
jeta. Objavio je mnoga naučna 
djela na talijanskom i engle- 
skom jeziku, koja su stekla pri- 
znanje cijelog svijeta. 


Marconi je dobio velika odli- 
kovanja i priznanja za svoj rad 
od raznih vlada, sveučilišta i uče- 
nih društava cijeloga svijeta. 
Sjeverna Amerika, da počasti 
njegove naučne zasluge, nazvala 
je 2. dan listopada Marconijev 
Dan (the Marconi May). 



GUGLIELMO MARCONI, 
izumitelj brzojava bez žica 


Talijanska vlada imenovala ga 
je markizom, senatorom i pred- 
sjednikom Talijanske Akademi- 
je, papa Pija XI. imenovao ga 
je među prvim članovima novo 
ustrojene Papinske Akademije, 
koja ima okupiti cvijet učenjaka 
svega svijeta. 

Bio je dobar kršćanin i dva tri 
dana prije smrti zamolio je za 
se i svoju obitelj apostolski bla- 
goslov, koji mu je Papa od 
srca podijelio. Njegove četiri 
kćeri Elettra (Elektra), Denia, ; 
Giulia i Gioia nasljeduju njegov . 
imutak od kojih pet milijuna li- 
vra sterlinga. 

U početku svojih nastojanja 
Marconi nije mogao naći do- I 
voljno potpore ni shvaćanja za 
svoj rad, ali on nije klonuo du- 
hom. Ustrajnom svojom voljom 
postigao je neočekivane uspje- 
he. A Italija se njime pono- [ 
sila pred čitavim kulturnim svi- I 
jetom. Zato mu je i bio iza r 
smrti priređen u Rimu veličan- j 
stveni sprovod, u kojemu su stu- I 
pali među ostalim odličnicima | 
članovi kraljevske kuće i Mus- 
solini. Po vlastitoj želji njegovi I 
posmrtni ostaci bili su preneseni I 
u njegov rodni grad Bolognu i I 
tu je bio pokopan uz velike po- I 
časti. Š. 


400. GODIŠNJICA SV. JERONIMA EMILIAND 


Ove godine navršuje se četiri- 
stota godišnjica smrti Sv. Jero- 
nima Emiliani, obnovitelja vjer- 
skog života u sjevernoj Italiji i 
osnivača reda. 

Jeronim Emiliani rodio se g. 
1481. od ugledne obitelji u Mle- 
cima, a od mladosti se posvetio 
vojništvu. Godine 1508. bio je 
zarobljen kao branilac u Castel 
Nuovo di Quer. Iz sužanjstva 
se izbavio čudesnim načinom i 
prigrlio duhovni žiot kao Igna- 
cije Loyola, koji je također na 
sličan način ostavio svjetski ži- 
vot i osnovao Isusovačku Dru- 
žbu. Duhovni vođa Jeronima 
Emiliani bio je njegov prijatelj 
Gian Pietro Caraffa, suosnivač 
reda Teatina, koji je kasnije po- 
stao papa Pavao IV. te upravljao 
Crkvom od g. 1555 do g. 1557. 


Emiliani se predao svim ža- 
rom svoga srca njegovanju bo- 
lesnika i odgoji siročadi te osno- 
vao niz sirotišta u Mlecima, Bre- 
šiji, Bergamu, Veroni, Conu i 
Milanu. Osnovao je i posebnu 
vjersku družbu pod nazivom 
»Družba slugu siromaha« (Com- 
pagnia dei servi dei poveri). Ta 
se družba zvala latinskim nazi- 
vom: Clerici regulares Sancti 
Majoli Papiae Congregationis 
Somascae. Po matičnoj kući u 
Somaski bili su nazvali Somaski- 
ma. Toj družbi, koju je Pije V. 
podigao na red sa vlastitim pra- 
vilima, svrha je vođenje bolni- 
ca i ubožišta, a osobito vođenje 
sirotišta i briga za one, koji na 
svijetu ostaju bez ičije pomoći. 
Ta karitativna družba bila je 
uvelike radi svega toga oblju- 


bljena među narodom. Sveti Je- 
ronim Emiliani umro je u Soma- 
ski 8. veljače g. 1537. od kužne 
bolesti, kojom se zarazio služeći 
bolesnike. 

Godine 1747. bio je proglašen 
blaženim, godine 1767. svetim, a 
g. 1928. proglasio ga je Pije 
XI. zaštitnikom sirota i zapu- 
štene mladeži. Svojim životom, 
zaslugama i požrtvovnom smrću 
stupio je u redove najvećih he- 
roja ljubavi prema bližnjemu. 
Blagdan ovoga velikog Mleča- 
nina slavi crkva dne 20 srpnja. 

Somaski su zaslužni za pro- 
vedbu u život zaključaka Sabora 
tridentskoga. U 17. stoljeću red 
je imao 4 provincije sa 117 sa- 
mostana, gotovo samo u Italiji. 
Sad imaju još deset kuća, koje 
biraju generala na tri godine. 

DOSADAŠNJE SVJETSKE IZLOŽBE U PARIZU 

Napisao Ante Šitnčik 


Ove godine otvorena je u Parizu velika svjet- 
ska izložba, pa evo tom prigodom nekoliko po- 
dataka o dosadašnjim svjetskim izložbama, na- 
pose o onima, koje su dosad održane u glavnom 
gradu Francuske. 

Prva svjetska izložba bila je organizovana 
u Londonu g. 1851. Zatim su slijedile ove: u 
Newyorku g. 1853., Parizu g. 1855., Londonu 
g. 1862., Parizu g. 1867., Beču g. 1873 , Filadel- 
fiji g. 1876., Parizu g. 1878., Sidneyu (Austra- 
lija) g. 1879., Melbourneu g. 1880. i g. 1888., 
Parizu g. 1889., Chicagu g. 1893., Parizu g. 1900., 
Saint Louisu g. 1903., Milanu g. 1906., Turinu 
g. 1911., San Franciscu g. 1915., Goteburgu g. 
1923., Wembleyu g. 1924., Filadelfiji g. 1926., 
Barceloni g. 1929., Chicagu g. 1933., Bruxellesu 
g. 1935. i Parizu g. 1937. 

Četvrti dio svih izložaba bio je dakle u Pa- 
rizu, i te su izložbe bile najsjajnije. U Saint 
Louisu g. 1904. bila je opsegom najveća izložba; 
a izložba u g. 1900. bila je najviše posjećena. 

Prva svjetska pariška izložba g. 1855. bila je 
na prostoru od 102.000 četvornih metara. 

Druga pariška izložba g. 1867. bila je na pro- 
storu od 150.000 m 2 . Izložbeni prostor bila je 
zgrada slična cirkusu, kojega je jezgru — 160 
m u dužinu i 56 u širinu tvorio lijep perivoj. 
Oko njega su lijepo i pregledno bili razvrstani 
izložbeni prostori. Tu su učestvovale 24 države. 
Vlada je dala za izložbu 6, grad 8 i konsorcij 
banaka 8 milijuna franaka. S neumornom pa- 
žnjom pripravljali su se za izložbu g. 1855. i g. 
1867. u Parizu i s beskrajnim ponosom divili se 
skupljenom umjetničkom, kulturnom i prirod- 
nom blagu, a za nekoliko mjeseci sve je putovalo 
u svoj kraj. 

Treća svjetska pariška izložba u Trocaderu g. 
1878. ostavila je uspomenu kroz nekoliko deset- 
ljeća. Davioud i Bourdais dali su nacrte, ime i stil 
Orijenta, maurske Španije. Trocadero zatvara 
Martovo Polje na desnoj obali Seine prema 
sjevero-zapadu. Prostrani unutarnji dio nalik je 
bečkoj Rotundi, trijemovi na stupovima dozi- 


Četvrta pariška svjetska izložba g. 1889. imala 
je 50 milijuna franaka izdataka i 58 milijuna 
primitka. Pohodilo ju je 32 milijuna ljudi. Teh- 
nički je dosegla vrhunac sa Eiffelovim tornjem, 
željeznom piramidom, koju je za tu izložbu iz- 
gradio Aleksandar Gustav Eiffel. Tour d’Eiffel 
dug je i širok 130 m, stajao je 7 milijuna fra- 
naka, težak je 9.000 tona, a visok 300 metara. 
Prvi je sprat 58 m visok, drugi 116 metara, treći 
276 metara, a na vrhu je lampaš visok 24 me- 
tra. U svoje vrijeme francuski i njemački inže- 
njeri kimali su glavom na taj orijaški nacrt tvr- 
deći, da će toranj naskoro pasti. No on stoji i 
danas s elegantnom čvrstoćom kao i prije. U 
sv.im spratovima su restauracije i kavane, na 
vrhu je motrilište vremena i sprave za radio. 
Do vrha ima 1792 stube, a tko hoće, može se 
gore liftom popeti za 20 franaka. 

Peta svjetska pariška izložba g. 1900 bila je 
četiri puta veća od prve i dvaputa veća od če- 
tvrte. Ovaj put je država pružila 20 milijuna, 
isto toliko grad, a 80 milijuna franaka jedna 
francuska lutrija. 

Najnovija šesta izložba u Parizu još traje i 
okupila je silno blago iz čitavog svijeta. 

FILM O MISIONARU DOBIO 
DRŽAVNU NAGRADU 

U Francuskoj postoji državna nagrada, koja 
se doznačuje za najbolji film, koji je stvorila 
francuska firma i koji su predstavljali francuski 
glumci. Za godinu 1936. dobio je državnu na- 
gradu »Grand prix du Cinema Francais« film 
»Poziv tišine« (L’ Appel du silence), kojega je 
junak misionar svetog života apostol Sahare — 
P. Petar de Foucauld. Taj je misionar u pustinji 
poginuo od razbojničkih domorodaca. Film je 
vrlo snažan i originalan, dobro režiran i š izvr- 
snim glumačkim silama. 


vaju staru Grčku, oba postrana stupa 
su mješavina talijanskog zvonika i 
munare. Trocadero su za ovogodišnju 
izložbu potpuno prezidali, da se i ne 
prepoznaje, ali je ljepši nego je bio. 
Izložba g. 1878. iskazala je 20 mili- 
juna franaka gubitka, no u tu je svo- 
tu ubrojen trošak za gradnju Tro- 
cadera. 


LAĐE U SUŠAČKOJ LUCI 
Po to K. R. 



IZNEVJERENI IDEALI 


Djeca pitaju višeput uzalud. Njihova radozna- 
lost često je nezasitna, pa koje čudo, da uvijek 
ne dobivaju odgovor, koji bi ih zadovoljio. 

Jasna je našla novine i počela da ih čita. Tek 
je naučila da sriče slova i već je planulo nje- 
zino zanimanje, da sazna, o čemu pišu knjige i 
listovi, koje čitaju odrasli. Lagano i pažljivo 
udubla se u odgonetavanje ove tajne, koja ju 
je svu zaokupila. A na jednom mjestu pročitala 
je nešto čudno i nerazumljivo. Bilo je tu naime 
odštampano od riječi do riječi ovako: »... I 
protjeraše Boga odasvuda. Protjeraše ga iz do- 
mova, iz škola, iz štampe — i kako se čini, ni- 
gdje nema više mjesta za nj, svagdje smeta 
njegova prisutnost, svuda je postao suvišan. 
Prognaše ga sa svih mjesta, sa kojih se odlu- 
čuje o uvjetima, pod kojima se razvija život 
ljudi, jer u ovo vrijeme njegova autoriteta ne 
treba . . .« 

Jasnu je uhvatila tuga. Iz priča, koje je slu- 
šala, i molitvica, koje je upravljala Bogu, po- 
znavala je donekle Onoga, o kojem eto pišu 
novine, da ga prognaše. Djetinja mašta stva- 
rala je ljupke slike o tom dobrom prijatelju 
svih, a naročito malenih, koji pomaže u sva- 
koj potrebi. Taj milosrdni Spasitelj ljudi bio je 
jednom dijete, kao što je i ona sada, ali krasno 
dijete, koje nikada nije ožalostilo nikoga, a kad 
je odraslo, učilo je, vodilo i opet činilo samo 
dobro svijetu. Jasna je već odavno zavoljela tog 
vođu i Spasitelja, premda o njemu dosada nije 
mnogo čula. I zato se gorko snuždila. 

»Prognaše ga,« ponavljala je, što je upamtila, 
i od toga bude joj u srcu teško. »Što im je skri- 
vio, da ga prognaše?« 

Majka je prva zvana da odgovori djetetu, 
kad ga muči neizvjesnost. Ali majka male Ja- 
sne nije imala za to ni vremena ni volje. Tre- 
balo je pričekati na očev povratak, pa upitati 
njega, jer će otac sigurno znati razjasniti svojoj 
djevojčici, što ona želi saznati. 

Toga se dana otac vratio kući kasno i umo- 
ran. Jasna naravno nije mogla slutiti, koliko je 
daleko otac u mislima od njezina pitanja. Nije 
ona znala, da se taj veliki čovjek, kojemu se od 
srca divi, borio sve do sada na burzi i da ga 
je uzrujavanje gotovo skršilo. 

»Kakve gluposti spominješ!« začudio se otac. 
»Bog — progonstvo! Tko danas nema prečih 
briga, nego da govori o Bogu?!« 


Još su sudbonosne cifre iskazivale pred nje- 
govim očima. Glava mu je šumila od nadviki- 



Svatko ne može ići u kupalište, 

ali 

svatko može žrtvovati 100* — dinara (20 —25 ve- 
likih boca) i mjesec dana piti, mjesto druge vode 

satno našu čuvenu 

RADENSKU 

onu sa crvenim srcima! 


Napisala Zdenka Jušić-Seunik 
vanja tečajeva. Što je njemu bilo do bezaslene 
vjere djeteta, koja će ionako jednom utrnuti! 

»Tko ti je pričao bajke?«« pomalo se i lju- 
tio otac. »Ja sam to zabranio . . .« 

»Pročitala sam,« prizna djevojčica. »I onda 
to je sigurno istina.« (Pokolebalo se pouzdanje 
djevojčice, da će čuti od oca, kako je to za- 
pravo sa prognanim Bogom. Očito, otac nije 
čitao novina, pa tako ne zna, da Jasna nije iz- 
mislila priču o prognanu Spasitelju. Ali poreći 
važnost onome, o čemu eto pišu i novine, ipak 
nije smio, zaključuje Jasna i odlazi ožalošćena 
i razočarana. 

Igra je danas ne veseli. Pun ormar igračaka 
ne pribavlja joj baš nikakva zadovoljstva. Go- 
spođica dolazi, da je spremi za šetnju i navlači 
joj novu, lijepu haljinicu, koja joj se također 
ne sviđa. Da je na njezinu, ne bi uopće ni po- 
lazila na šetnju, kao što danas ne bi ništa htjela, 
što drugi traže od nje. Ali djeca se moraju po-/ 
koravati odredbama starijih, stoga Jasna dopu- 
šta, da je se oblači i šutke izlazi sa odgojitelji- 
com. 

Idu one ulicama, obje po dužnosti, kojoj se 
ne smiju suprotstaviti. Mala ruka počiva mirno 
u ruci gospođice, koja je vodi zabavljena svo- 
jim mislima i korača tako žurno, da je dijete 
jedva stizava. Guraju se na pločniku i zastaj- 
kuju na prolazima, da ne dospiju pod tramvaj 
ili automobile, a zatim nastavljaju put. Izlozi 
trgovine ne privlače bogataško dijete, koje 
na ničem ne oskudijeva, kao ni strogu gospo- 
đicu, koja ne smije ništa da poželi. Napokon 
oni, koji stalno žive u veliku gradu, otupljuju 
s vremenom na mnoge senzacije, koje im grad 
pruža. Nauče se gledati i ne poželjeti, prolaziti 
kraj zanimljivosti i ne okretati se za njima. 

»Nije pristojno previše ispitivati,« govorila bi 
često gospođica svojoj učenici, kad bi je salije- 
tala svakovrsnim pitanjima. Odraslima dosađuje 
odgovarati, no ovakva mala djevojčica, kao što 
je Jasna, još je iprekratko vrijeme na svijetu, 
da bi mogla znati toliko toga, što na svakom ko- 
raku u^krsuje pred njom kao nepoznanica. Ona 
još nije zaboravila, što su novine objavile, a ni 
majka ni otac nisu joj objasnili. I tad se od- 
jednom javi jedna misao u dječjoj glavici, koja 
je svu preobrazi. Treba pronaći Boga, koga tje- 
raju. Ako mu uistinu nigdje nema mjesta, onda 
sigurno i sada luta ulicama umoran i žalostan, 
kao što lutaju oni bijednici bez ikoga svoga i 
bez zakloništa. Zacijelo obija pragove zlih ljudi, 
koji ne će da ga puste k sebi i ne zna, kamo da 
pođe, kad je svuda jednako. Ali Jasna ga mora 
tražiti i kad ga nađe, prići će mu bez straha i 
pozvat će ga da pođe s njom. U njezinoj sobi 
može da se odmori i s njim će ona podijeliti 
sve, što dobije. Dat će mu, štogod poželi i sve 
što imade, i bit će mu lijepo kraj nje i njoj kraj 
njega. 

Slika desno: 

POGLED NA OMIŠALJ NA OTOKU KRKU 
Foto Lj. Griesbach 

X . 

Življe je zakucalo srce prelito na- 
dom i radošću i nježni prstići stegnu- 
še čvršće ruku odgojiteljice. 

»Gospođice,« zamoli odvažno, »zna- 
dete li točno, kako Isus izgleda? Ho- 
ćete li ga prepoznati i pokazati mi 
ga, kad ga susretnemo?« 

Gospođica se zagledala u dijete i 
ne shvaća. 



»Koga da prepozna?« 

»Pa Isusa,« odgovara mala ozbiljno. »On je, 
znadete, na ulici, jer ljudi ne će da ga prime. Si- 
gurno mu je teško i ja bih htjela . . .« 

Gospođica zabrinuto opipa čelo djeteta. Ne, 
nema vrućicu, premda tako čudno govori . . . 

»Htjela bih, da mi pomognete, da ga nađemo. 
Do večeri imademo dosta vremena, a kad sam 
s vama, mama se ne će brinuti . . .« 

Sve usrdnij a postaje molba male Jasne, što 
više osjeća, da se gubi njezina odvažnost na po- 
gledi ozbiljna lica gospođice. 

»Bit ću dobra, obećaj em, ali molim, pomozite 
mi. Bog je tako dobar, je li, a mora trpjeti. Ja 
sam čitala i to je istina. Zašto ga ne vole, go- 
spođice, zašto ga tjeraju? Pitala sam mamu, ali 
nije me pravo ni slušala. Ni sata još ne zna o 
tome, inače bi mi kazao. Pa vidite, kad ga na- 
đemo, povest ćemo ga sa sobom, on nam to 
ne će odbiti . . .« 

Dijete govori i pogledom ispituje bojažljivo, 
hoće li je shvatiti. Obično nije ništa ozbiljno, 
što mali pričaju velikima i zato ih oni ne slu- 
šaju. Ali ovo, što Jasna sada priča, ozbiljno je 
i važno. Što ona želi da učini, nije ni šala ni hir, 
preko koga se prelazi. Njezin glas je slab, mož- 
da bi morala vikati, da je se čuje, da nadjača 
buku oko njih. Ona je mala i treba pomoći od- 
raslih, inaće ne može ništa izvesti. Njezina na- 
kana može uspjeti samo onda, ako je se po- 
dupre i svako njezino djelo mora biti najprije 
odobreno od starijih, koji mnogo puta ne mi- 
sle i ne osjećaju kao ona. O, Jasna je gotovo 
zdvojna, kad se sjeti svoje maljušnosti i slabo- 
sti, koja je čini nesposobnom, da sama stvori 
koju odluku i da je provede. 

Grad je velik, gdje će naći Onoga, koga tra- 
ži? Toliko se ljudi gura kraj njih, pa kako 
da znade, gdje se sada On nalazi, kojim putem 
ide i kamo treba poći, da ga susretnu? Odakle 
da prozre, u koju je kuću možda zašao i na koja 
vrata pokucao — na vrata, što se ne otvaraju? 

»Da znadu tvoji roditelji, na što ti misliš!« 
kazala je tad gospođica. 

Okrenula je glavu, da je Jasna ne vidi, no 
krutu ozbiljnost od prije osvjetljivao je sada 
nježni, ganuti osmijeh. 

»Isusa hoćeš naći! Nije to lako, dijete. On je 
u dušama dobrih, koji čeznu za njim, a njih na- 
žisost nema u prvim redovima. Bog je sa lju- 


dima, koji ga se ne stide i koji u njegovo ime 
ljube brata, makar i sirotana neugledna i ne 
tonu srcem i dušom u kalu i zlobi.« 

Dijete sluša i tapka za svojom pratilicom. 
Blijedi obrazi gospođice su zažareni, njezin malo 
pognuti stas se uspravio i što je dugo tinjalo u 
njoj zapretano, sada je buknulo. 

»Dva se božanstva ne podnose: ono pravo Bo- 
žje i ono ljudsko, sadržano u vlasti moćnih i se- 
bičnih, koji mrze žrtvu, pravdu i ljubav. I kad 
bi se Bog po drugiput na svijet rodio, opet bi 
ga raspeli.« 

Prvi mračak spustio se nad gradom. Zasjaše 
električna svijetla i reklame i gospođica se sjeti, 
da je vrijeme za povratak. 

»Gdje je, gdje?« pitalo je dijete kroz suze, 
što se spuštahu niz lišće. »Gdje će prenoćiti?« 

Prolazili su pored prepunih kavana i kine- 
matografa, kroz žurbu i vrevu prometa, koji je 
postao življi u prve večernje sate, i napokon je 
Jasna povjerovala, da je nemoguće Njega pro- 
naći. 

On i nije među onima, što šeću siti, zadovoljni 
i nasmijani. Njega nema u svijetlu ovih ulica, 
na kojima sve vrije od trke, tko zna za čim. On 
je valjda negdje u sjeni, u samoći . . . 

»Evo, gledaj!« reče gospođica. 

Čije se to oči upraviše u oči djevojčice? Pat- 
nja je u njima, bol djetetu nepoznata. 

»Nemam ni stana ni kruha,« čuje Jasna je- 
dan glas. »Molim, udijelite mi nešto!« 

No mala nema ništa, što bi mogla dati dru- 
gome, i gospođica daje umjesto nje, a zatim 
povuče dijete sa sobom, jer treba da se požure. 

»Nema ni stana ni kruha,« ponovila je Jasna, 
što je čula. »I taj čovjek kao i Isus . . .« 

Trže se dijete zaprepašteno. 

»A ja imadem. Mogla sam ga povesti sa so- 
bom. Kod nas imade toliko mjesta. Možda je 
to bio . . .« 

Krik se ote djevojčici. 

»Gospođice, ako ga nismo prepoznali?! Idemo 
za njim, trčat ćemo, da ga stignemo!« 

Roditeljski dom je blizu. Gospoda sigurno već 
nestrpljivo čekaju i bit će ogorčena prigovara 
zbog zakašnjenja. Nije jedamput podnijela od- 
gojiteljica mnogu gorku od gospodara. I prije- 
tili su joj otpustom, jer da loše utječe na dijete. 



NA SALAŠU KOD SUBOTICE Foto Ivo Prćić 

»Vratimo se!« zaklinje mala u suzama. »Još 
ćemo ga stići, vidjet ćete...« 

Ručica djeteta vuče, nevini pogled je pun to- 
ple molbe. 

Gospođica gleda. Na rasvijetljenu prozoru 
blagovaonice pomakla se zavjesa. Oni su kod 
kuće. Ljutit će se, psovat će. Napast će svojom 
poznatom ironijom njezine zastarjele i nemo- 
guće »odgojne principe« i u najboljem slučaju 
morat će opet primiti do znanja, kako oni kao 
napredni i imućni ljudi u četvrtom deceniju dva- 
desetoga vijeka zamišljaju odgoj svoje jedinice. 

Čvrsta ruka oduprijela se u tom trenutku 
molbi djevojčice. Izgubi li ovaj svoj, makar i 
mnogo puta gorki kruh, gdje će ga naći? Zar 
stajati na ulici i ispružiti ruku, da netko nešto 
udijeli? 

Pritisak na zvonce u veži odjeknu oštro. Gore 
na spratu začu se otvaranje vrata. Ne, prekasno 
se sada natrag vraćati. 

Jasna plače nad svojim grijehom, koga osjeća, 
a nije ga mogla popraviti. Eto, vraća se u svoje 


malo carstvo, u kojem je ona kraljevna, a On, 
siromašni, dragi Spasitelj lutat će i dalje u hla- 
dnoj, mrkoj noći, zapostavljen i uvrijeđen. 

Gospođica je ozbiljna i nepristupačna kao 
obično. Hladno i strogo govori Jasni, kako treba 
da se razborito vlada, kako to njoj dolikuje. 
Govori joj, dok se uspinju stepenicama, kako 
uistinu nema nikakva razloga da se žalosti, jer 
Bog ne hoda po svijetu, a ona, Jasna, sretna je 
u domu roditelja, gdje joj se svaka želja ispu- 
njava. 

Odgojiteljica poučava i opominje. Mala je 
primila i doskora će zaboraviti. 

Na vratima ih povjerljivo opominje djevojka, 
da se požure. Gospođa je nervozna, sprema se 
na zabavu i svaki čas je dragocjen. 

»Ne recite ništa mami,« šapne Jasna gospo- 
đici. Ona kimnu u znak pristajanja. No stid i 
tuga uzavriješe joj tad u duši u spoznaju izda- 
nih ideala, prešućenih i odgurnutih, i uhvati je 
čežnja, divlja i mahnita, da pobjegne odavle, da 
se otrgne od svih spona, koje je drže. 

Ali to je tek trenutak. Trenutak slabosti i ko- 
lebanja. A zatim — odlučnim korakom ulazi u 
sobu, na svoje mjesto, na kojem je tako lako 
mogu zamijeniti druge isto tako gladne, bijed- 
ne i ovisne. 


BRZOPLETI GLUCK 

Veliki njemački skladatelj Gluck (Kristof Vi- 
libald vitez von Gluck živio je od g. 1715. do 
g. 1787., te je uglazbio 46 opera i 6 simfonija i 
mnogo drugih — osobito Klopstokovih pjesa- 
ma) razbije jednom za šetnje iz nepažnje svo- 
jim štapom jedan izlog. Trgovac istrči i Gluck 
ga odmah zapita, koliko stoji izlog. Kad on reče, 
da stoji pola talira, pruži mu Gluck cijeli talir. 
No kako trgovac u svojoj blagajni rije imao da 
vrati, reče, da će u dućanu preko puta promije- 
niti talir, ali Gluck nije imao strpljivosti da 
tako dugo čeka. On stoga reče trgovcu: 

»Čemu toliko prčkati! Zadržite samo cijeli ta- 
lir,« a zatim brzo zamahnu svojim štapom, pa 
razlupa i ono okno, koje je bilo pokraj već raz- 
bijenoga. 


NEUGODNA PITANJA 

U životu ima vrlo neugodnih i nezgodnih pi- 
tanja. No ponekad ona i nisu nezgodna sama po 
sebi, nego po nezgodnom ili neugodnom odgo- 
voru/koji mora da na njih dođe. Tako na pri- 
mjer nije po sebi neugodno pitanje, kad čita- 
telje »Obitelji« pita naša Uprava, da li su na- 
mirili svoju pretplatu. Neugodno nam je tek 
onda, kad moramo negativno odgovoriti To ne- 
ugodno pitanje svi možemo lako pretvoriti u 
ugodno: jednostavno namirimo pretplatu za 
»Obitelj«. 

ČOVJEČJA KOSA 


Valjda nema sitnice na svijetu, koja ne bi 
čovjeka zanimala. Tako se njemački profesor 
Basler podao proučavanju vlasi. Interesirala su 
ga fizikalna svojstva kose na čovječjoj glavi. 
Došao je do rezultata, koje je vrijedno spo- 
menuti. 

Ponajprije on je utvrdio, da kosa vrši vrlo 
važnu službu, kad na glavu padne neki teži pred- 
met. Vlasi zaštićuju lubanju od udara. Blago 
dakle onomu, koji imade glavu »punu« kose, a 
jao i naopako gologlavcu, jer mu mnogo smeta 
i vjetar i studen, a kamen ili neki udarac po go- 
loj glavi jedva će podnijeti bez teških posljedica. 

Nadalje je Basler htio znati, kako je čovje- 
čja vlas čvrsta. Ustanovio je, da se na jednu čo- 
vječju vlas može objesiti teret od 60 do 70 
grama. Kako čovjek imade na glavi oko 120.000 
vlasi, moglo bi se na kosu jednoga čovjeka, kad 
bi bila spredena kao uže, objesiti teret od 84 q 
(metrička centa). Vlas je po prilici čvrsta kao 
žica od cinka iste debljine. 

Iz praktičnih razloga je dobro znati i to, ko- 
liko snage treba, da se vlas iščupa. Basler je ri- 
ješio i to pitanje. Pokuse je izvodio na svojim 
učenicima, tako da im je na vlasi vješao razli- 
čite utege. Tako je saznao, da jedna vlas drži 
težinu od 20 do 40 grama, a s teretom preko 
toga se prekida. Našao je doduše vlasi, koje su 
pucale već i kod opterećenja od samih 10 grama, 
no tome je profesor Basler otkrio uzrok u sta- 
rosti pojedinih vlasi. On naime kaže, da vlas 
»živi« tri godine, a mlada vlas je dakako jača 
od starije. Stara vlas ne podnese uvijek ni 10 
grama težine, a mlada, protivno svakom očeki- 
vanju, ne puca koji put ni pod teretom od 40 
grama. 

Na plohi od 1 cm 3 nalazi se oko 300 vlasi. 
Računamo li, da svaka vlas drži teret od 30 gra- 
ma, onda se na pramenu kose od 1 cm 3 može 
objesiti teret od 9 kilograma. Za praksu je to 
dovoljno, jer se kod različitih manipulacija više- 
manje uvijek pograbi za toliki čuperak kose . . . 


No imade slučajeva, da neki ljudi, kojima nije 
poznato ovo svojstvo kose, pograbe veći i jači 
čuperak kose, pa je efekt njihova nastojanja 
protivan očekivanju. I djeca i žene u borbi s ko- 
som trebali bi bolje poznavati ovo pravilo! 

Čovjek od 70 kilograma težine može se na 
čuperku kose od 7 cm 3 dignuti na četvrti kat 
kuće bez ikakve pogibelji. Kod nas se ne rade 
takvi pokusi, ali Kitajcima služi perčin za sva- 
kojake vragolije. Na vlasima sa čitave kose je- 
dnoga Kitajca moglo bi visjeti oko 1750 kilo- 
grama, dakle po prilici 25 Kitajaca! . IZ. 



MODERNI KOSTIM OD KOVRČASTE VUNE 
u tamno-smeđoj boji, koji nosi filmska glumica M. O. Sullivan. Ka- 
putić je obrubljen bijelim svilenim koncem na ovratniku i džepovima. 
Bluza s visokim ovratnikom od svijetlog vunenoga krepa s krstolikim 
bijelim prugama. Foto Metro-GoIdwyn-Mayer 


ODAKLE MJESECIMA IME? 


Januar je dobio ime po Janusu, kralju La- 
cija, kojemu su stari Rimljani posvetili prvi dan 
u godini. U februaru su Rimljani slavili čast 
podzemnim božanstvima, nazvanim Februales. 
Mart je kod Rimljana posvećen Marsu, bogu 
rata, koji je bio jedan od najvažnijih božansta- 
va rimske državne vjere. April dolazi od la- 
tinske riječi »aperire«, a znači »otvoriti«; toga 
se mjeseca otvaraju latice i pupoljci. Maj do- 
lazi od latinske riječi »Majores«, a znači »pre- 
đe«. Taj je mjesec kođ Rimljana bio posvećen 
starima. Naredni mjesec juni (latinski Junius) 
bio je posvećen mladima, a dolazi od riječi »Ju- 
niores«, što znači »mladići«. Juli (latinski Ju- 


lius) nazvan je po imenu Julija Cezara, koji se 
rodio u tome mjesecu. Naredni mjesec august 
nazvan je po slavnom caru Augustu, za čijega 
se vladanja porodio Isus. Septembar je la- 
tinsko ime za sedmi mjesec (latinski septem zna- 
či sedam). O k t o b a r je bio osmi mjesec u rim- 
skoj godini (octo znači osam), novembar je 
bio deveti (novem znači devet), a decembar 
deseti mjesec (decem znači deset). Sva su dakle 
imena mjeseci latinska, a upotrebljavaju se u 
svim evropskim kulturnim zemljama. Pojedini 
narodi, kao mi Hrvati, imaju i svoje posebne 
nazive za mjesece, no naravno ti su nazivi posve 
drugog izvora. 

Naš dom 


Događaji 


HIGIJENA U KUHINJI 


Naša prehrana potječe iz kuhinje. 
Time je kućanici povjeren prevažan 
zadatak — briga za zdravlje cijele 
obitelji. Stoga je potrebno, da se 
svaka domaćica savjesno drži sviju 
propisa higijene. 

U tome cilju nisu naredbe skupe, 
ali treba imati smisla za zdravlje 
hrane i hranjenih. Da je kuhinja do- 
ista samo kuhinja, bila bi higijena u 
njoj laka. 

Čistoća je prva stvar. Pod bi mo- 
rao biti iz materijala, koji ne pro- 
pušta vodu. Najbolji je ksilolit, a go- 
tovo je jednako dobar i linolej. Ni- 
kada ne mesti na suho. 

Drugi je važan zahtjev čisti zrak. 
Treba dobro zračiti i jela dobro za- 
tvarati (pokrivati), da se obranimo 
od muha i svakojakih bolesti. 

Uzročnici bolesti se lako drže na 
tanjurima, ako nisu dobro oprani. 
Suđe s« konačno ispere u hladnoj i 
čistoj vodi i izbriše suhom i čistom 
krpom. Sa suda treba ukloniti ne sa- 
mo mast, nego također sodu i sapun 
i istrti čestito, da ga riješimo svako- 
jakih bakterija. 

Napose je važno zdravlje i čisto 
držanje same kuharice. Žena, majka 
i domaćica mora dvostruko i desete- 


Tjedni kalendar dobre domaćice 

Rimokat. 

kalendar 

Kolovoz — August 

Nedjelja 

8 

Ciri jak 

Objed: Juha od zelenja. Teleće 
pečenje s krumpirom. Salata od ci- 
kle, rajčice i paprike. Francuske pa- 
lačinke. 

Večera: Studeno pečenje od 

objeda s krumpirovom salatom. 

Ponedjeljak 

9 

Iv. Viancy 

Objed: Juha s prženim mrvica- 
ma. Štefani pečenje. 

Večera: Svijeća jetrica. 

Utorak 

IO 

Lovro m. 

Objed: Juha od vrganja. Peče- 
nje s vrganjima i krumpirom. 
Večera: Meko kuhana jaja. 

Srijeda 

u 

Suzana 

Objed: Govedska juha. Pržolica 
s rajčicom. 

Večera: Teleći odresci u vrhnju. 

Četvrtak 

12 

Klara 

Objed: Juha od celera. Svinje- 
tina s restanim krumpirom. Mije- 
šana salata. 

V e č e r:a: Punjena paprika. 

Petak 

13 

Svatopluk 

Objed: Juha od zelenja. Pečena 
morska riba na maslu. Salata od raj- 
čica i cikle. 

Večera: Žganci od krumpira 

(škubanky) — Cezner-Andrić: Doma- 
ćica, III. izdanje, str. 63. 

Subota 


14 

Objed: Juha od kelja. Rižoto. 
Večera: Moždani s jajima. 

Euselije 



rostruko paziti na svoje zdravlje i 
čistoću, jer od nje zavisi cijela obi- 
telj, njezina prehrana, čistoća i zdra- 
vlje. Stoga neka u kuhinji ne prena- 
pinje svoje sile, neka radije upotre- 
bi sva moderna sredstva za rad u 
kuhinji, ne bi li tjelesni rad u kuhi- 
nji ograničila na najnužniju mjeru i 
sve svoje sile posvetila posve zdravoj 
prehrani svojih najmilijih. 

NEŠTO O RIBAMA 

Ribe su dovoljno kuhane, kad im se 
lako vadi hrptena kost. — Ljuske 
se lako skidaju, kad se riba na čas 
umoči u vrelu vodu. — Ribe će dugo 
ostati svježe, ako ih kuhane nata- 
remo šećeroni u trbušnoj šupljini: na 
ribu od 2 kg jednu žlicu šećera, na 
ribu od 1 kg pola žlice šećera. Drži- 
mo li ih u miru na hladnom, ostat 
će svježe, kap da su sad izvađene iz 
vode, a možemo ih poslati i dalje. — 
Slatkovodna riba će lijepo pomodriti, 
ako joj za kuhanja prilijevamo ne- 
što vinskog octa. — Ribe treba soliti 
dva sata prije kuhanja ili pečenja, 
da se sol upije u meso. — Zadah 
morske ribe će nestati, ako je kuha- 
mo s nekoliko komadića drvenoga 
ugljena, zavezanoga u organtinu, da 
možemo ugljen izvaditi. 

Dobar tek 

Gljive sa šunkom. Metni pirjati 
gljive, zatim fino izreži šunke (ra- 
čuna se 5 dkg na svaku osobu), po- 
prži nešto slanine i dodaj gljivama, 
zatim podlij sa 2 — 3 žlice vrhnja i 
pirjaj dok se voda ne posuši. 

Roščići od sira. Uzmi 20 dkg ma- 
slaca, '25 dkg brašna, 25 dkg pasi- 
ranog svježeg sira, osoli, umijesi ti- 
jesto i pusti dva sata počivati. Za- 
tim tijesto razvaljaj prst debelo. Izre- 
ži u četvorine, puni pekmezom, sa- 
vij roščiće — peci svijetlo žuto i 
vruće sa šećerom dobro posipaj. 

Malinov sok. Stavi maline u sta- 
klenku, zatim ju stavi na jako sunce 
barem 8 dana, da na suncu zakipi, 
uzmi potom šećera nešto manje od 
malina, to sve procijedi i dolij malo 
bijelog vina sa salicilom i sve to 
prokuhaj, dobro zatvori i po potrebi 
troši. 

Salata za zimu. Uzmi 1 kg krasta- 
vaca, nareži ih i napacaj, zatim 1 kg 
zelene paprike isto nareži i napacaj 
i 2 glavice luka crvenca ympacaji 
Drugi dan istisni vodu popapri, ulji 
i octi, spremi u staklenku i troši po 
potrebi. I. D. 


NAJMODERNIJA 

„M A-M A“ dječja kolica 

Na otplatu bez jamca i povišenih 
cijena. — Najjeftinije kupujete i po- 
pravljate izravno kod proizvađača 

15. srpnja. General Franco po no- 
vom engleskom prijedlogu pri- 
znat zaraćenom strankom. — U 
skupštinskom odboru konkordat 
u Beogradu primljen s 12 pro- 
tiv 9 glasova. — Na Karmelu u 
Siriji blagoslovljena hrvatska ho- 
dočasnička zastava za Palestinu. 

16. U nacionalnoj Španjolskoj dan 18. 
srpnja, kad je podignut ustanak, 
proglašen je narodni praznik. 

17. U čehoslovačkoj pala vlada, jer 
nije došlo do suglasnosti u po- 
gledu cijena kruha i brašna. — 
Japanci i Kinezi šalju na frontu 
vojsku. Sovjeti se zanimaju za 
sukob. — Ustanovljeno, da je ove 
godine u svibnju u Jugoslaviji 
bilo zaposleno 100.000 radnika 
više nego li prošle godine. — 
Otvorenje lovačke izložbe u Za- 
grebu. 

18. Na vilu vođe poljskih nacionali- 
sta pukovnika A. Kotza učinjen 
neuspjeli atentat. — Veliki kon- 
gres kršćanske radničke omladi- 
ne u Francuskoj. 70 hiljada pri- 
sutnih. — Sto tisuća ljudi u Za- 
grebu i širom cijele Hrvatske 
slave rođendan dra V. Mačka. 

19. Prof. Piccard ponovo neuspio sa 
svojim letom u stratosferu. — 
Započela nacionalistička ofenzi- 
va na Madrid. Velike manifesta- 
cije o godišnjici ustanka. — De- 
monstracije protiv konkordata u 
Beogradu. 

20. General Franco najavio skoru na- 
cionalnu španjolsku vladu i kra- 
lja španjolskog kao stvaraoca 
mira. — U Rimu umro slavni izu- 
mitelj Guglielmo Marconi u dobi 
od 63 godine. — Strahovito ne- 
vrijeme u Bosni i Slavoniji. Mi- 
lijunske štete. — Započeo veliki 
potres na Hvaru, Braču i oko 
Makarske. 

21. Pobjedonosno napredovanje na- 
cionalista u Španjolskoj. — Ob- 
javljeno, da je američki arheolog 
grof Byron de Prorok pronašao 
legendarnu prijestolnicu kraljice 
od Sabe. 

22. Nastavljaju se velike borbe oko 
konkordata u beogradskoj narod- 
noj skupštini. Brojna uhapšenja 
u Poljskoj radi atentata na pu- 
kovnika Koca. 

23. U »Domu sjeveroameričkih Hr- 
vata za Hrvatskog Radišu« u Za- 
grebu otvorena je izložba daro- 
va, koje su Hrvati iz domovine 
poklonili svojoj braći u Americi. 
— Slomljen otpor komunista pred 
Madridom. — U beogradskoj na- 
rodnoj skupštini dr Voja Janjić 
govori protiv konkordata. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. FASAR IO 
Ilica 5 ZAGREB Ilica 5 




Pustolovni roman u slikama 



ZLATNI OTOK 


17. NAPISAO R. L. STEVENSON — ILUSTRIRAO STJEPAN PETREŠEVIĆ 



Doktor se vrati brzo 
na »Hispaniolu«. Odlučiše 
da s krme brzo svu mu- 
niciju prenesu ,na kraj. 
Redruth je čuvao stražu 
na hodniku i nikoga nije 
puštao na krmu. Kape- 
tan Smollet zaprijeti 
mornaru Handsu, da će 
ga zaklati, ako ih izda. 
Ostali mornari se posa- 
krivaše kud koji na lađi. 


Prvi put prevezao je 
doktor u čamcu mnogo 
municije. Opazi, kako je- 
dan od dvojice Silverovih 
stražara ostavlja čamac 
i bježi na kraj. Preni- 
jevši sve stvari iz čam- 
ca u daščaru, ostavi do- 
ktor Huntera i Joycea, 
da čuvaju daščaru op- 
skrbivši ih puškama* ako 
bi ih tko napao. 


Doktor se opet vrati 
na »Hispaniolu«. Nakr- 
caše pun čamac i doktor, 
Trelawney, Redruth, ka- 
petan i mornar Abraham 
Gray, koji je prešao nji- 
ma, zaveslaše prema kra- 
ju. Udaljivši se od lađe 
opaziše, kako oni na bro- 
du kane pucati iz topa. 
Izrael je bio nekada Flin- 
tov topnik. 


Najbolji strijelac — 
Trelawney opali, ali Iz- 
rael se prigne i tane po- 
godi drugoga. S broda 
naciljaše, na čamcu se 
svi prignuše, kugla, pređe 
iznad njih, ali radi priti- 
ska zraka čamac potone. 
Sad se stadoše na noga- 
ma provlačiti prema kra- 
ju, odakle se čula vika 
Silverovih ljudi. 





DOMAĆICA I POSUĐIVANJE 


Imade kućanica, koje od susjede ne posuđuju 
ili ne uzajimljuju nikada ništa. Kad 1 izađu iz kuće, 
da kupuju, misle na sve, što trebaju, a ako ipak 
zaborave nešto kupiti, ne idu k susjedi posuditi 
nego naknadno kod trgovca nabaviti. Izuzetak 
se događa samo u izvanrednom slučaju. Kod 
susjede pokuca ju, kad im se netko u obitelji na- 
glo razboli, a susjeda imade ono, na što bi bo- 
lesnik morao dugo čekati (limun, aspirin, jod, 
ocat i dr.). Posuđivanje se može razumjeti i u 
slučaju, kad nam u nedjelju iznenada dođu go- 
sti, a u kući imademo malo mlijeka, jaja i dru- 
gih sitnica. Pomoć se dakle može tražiti od su- 
sjede, kad je zamolba posve opravdana. Ra- 
zumna susjeda će nam rado izaći ususret. No 
imade kućanica, mnogo kućanica, koje redovno 
zaboravljaju kupiti nešto na tržnici ili u dućanu, 
uistinu zaboravljaju, jer im je to zaboravljanje 
prešlo u krv, ili ne kupuju, jer s novcima za 
kućanstvo slabo gospodare, pa lakom ili pra- 
znom novčarkom ne mogu kupiti sve, što bi bilo 
potrebno i neophodno. 

Ništa za to, lako će posuditi! I one posuđuju 
danas, posuđujh sutra, i posuđivanje im postaje 
običaj i navika, prirodni način u vođenju 
kućanstva. Posuđuju neprestano, a vraćaju 
neredovito, lošiju i manje vrijednu robu. To je 
jedno zlo, a iz toga se rađa još gore, Poslje- 
dica ovakva raćanja jesu prigovaranja i ogova- 
ranja, svađe i neprijateljstva, vrlo često i pred 
drugim ljudima u kući i na ulici. 

Kojagod kućanica u ovakvoj prilici steče isku- 
stvo i stvori odluku, da će biti opreznija i savje- 
snija, pa ne će više ni da znade za posuđivanje, 
ali takve su rijetke. Većina od njih se ne može 


ostaviti zle navike, pa se sprijatelji s drugom 
susjedom, da može posuđivati kod nje. ali za 
malo vremena eto opet iste posljedice: nespo- 
razum, predbacivanje, vika, nezahvalnost, osveta. 

A susjeda od susjede ne posuđuje samo ži- 
vežne namirnice. Kako ne može biti bez posu- 
đivanja, traži od susjede svakojake druge ma- 
lenkosti: sad konca, sad iglu, onda jedan ili 
drugi kuhinjski pribor, nož ili sito, mlinac ili 
kuharicu, ugljena, kreme za cipele, električno 
glačalo, kefu za parkete i t. d. Kad se te stvari 
vraćaju, nisu redovito u onakvu stanju, kakve 
su bile primljene, a ako i jesu, vlasnica već nađe 
neki prigovor, osobito onda, ako ih nije rado 
posudila. Iz toga se rađa među susjedama ne- 
sklad, neugodnost, mržnja, sukob, zlo. 

Imademo li u susjedstvu takvu površnu kuća- 
nicu, bit će najbolje, da joj jasno saopćimo, 
kako naše kućanstvo nije javni zavod za posu- 
đivanje. Time ćemo spriječiti veće zlo. Izvolite 
samo učiniti tako, pa se ne ćete kajati Uistinu 
ćete koristiti i sebi i susjedi. Nije mi nakana, da 
vas time potaknem na neprijaznost i nesusretlji- 
vost. Ne, gdje možete pomoći, pomognite, ali 
pazite, tko je vrijedan pomoći, i pazite, da ta 
pomoć ne bude vaša šteta, pače i šteta onoga, 
koji lakoumno traži pomoć. Budite uvijek sklo- 
ni pomoći, ali se branite i odupirite sistemat- 
skom izrabljivanju vašega kućanstva. Ali da- 
kako dobar primjer vrijedi najviše: nemojte, 
ako je ikako moguće, nikada ništa posuditi od 
drugoga. Radije promislite, kako biste se mo- 
gle proći bez ovoga ili onoga. Vaše geslo: »Bez 
posuđivanja« — neka bude temelj vašega ku- 
ćanstva i mira sa susjedstvom. 

OZBILJAN RAZGOVOR. O- 
t a c: »Dragi sinko, sada si već 
velik. Moraš malo pomoći svom 
ocu.« 

Sin: »Vrlo rado, oče, ali 
kako ?« 

Otac: »Plati zadnji obrok za 
svoj dječji bicikl!« 

MEĐU GLUMCIMA. Hvali se 
prijatelj prijatelju: »Što ti mi- 
sliš o tome? Ponudili su mi 
100.000 dolara, da ostanem u 
Hollivoodu.« 

»Sigurno je ponuda iz Evro- 
pe,« odgovori prijatelj 

LOŠA OBAVIJEST. U nekoj 
nepravednoj parnici zastupao je 
advokat Dilčić svoga klijenta. 
Klijent je zahtijevao, da mu iza 
presude odmah javi rezultat. I 
advokat Dilčić brzojavi svom 
klijentu: 

»Pravedna stvar je pobije- 
dila.« 

Klijent je odmah brzo odgo- 
vorio: »Uložite ipak priziv!« 

'PRETJERANA SENTIMEN- 
TALNOST. Učitelj: »Što ti, 
Zvonček, misliš, da je pretjera- 
na sentimentalnost?« 

Zvonček: »To je, gospo- 
dine učitelju, kad moj tata pla- 
če i uzdiše pred inkasatorom 
električne centrale ili pred 1 kro- 
jačem na prvoga u mjesecu, jer 
ne može platiti — dug.« 

VELIKA ZIMA. J o ž e k p r i- 
č a: »Bio sam u Norveškoj. Tam 
je bilo tako hladno, da su nam 


ŠALE 


se u kazalištu za vrijeme jedne 
tragedije suze na licu smrza- 
vale!« 

BOLJE DA NASTAVI. Ivan: 
»Čitao sam pjesme tvoje žene. 
Bit ću ti iskren, pa ti velim, tre- 
balo bi joj svjetovati, neka se 
radije primi kuhače.« 

Muž: »Ne nipošto! Onda ne- 
ka kuha tebi '. . Vjeruj mi, ipak 
bi bolje bilo da nastavi pjevati 
pjesme.« 

UZBUĐENJE. »Što veliš o toj 
nesreći?« 

»Izvana sam bio posve miran, 
a u srcu sam se hvatao za 
glavu.« 

PRAZNOVJERJE. »Vi ste se 
u petak zaručili? Niste li nimalo 
praznovjerni?« 

»Oh, od onda itekako!« 

U ZATVORU. »Zašto si, dru- 
že, ovdje?« 

»Radi prebrze vožnje. A ti?« 

»Radi polagane vožnje!« 

»Kako to opet?« 

»Stigli me, izakako sam ko- 
tač ukrao!« 

U GOSTIONI. Došao gost u 
gostionu na selu i zatraži polo- 
vicu pečenog pijetla. Čekao je 
dugo te upita: »Kako ću još du- 
go čekati na pečenku?« 

»Samo toliko, dok još netko 
drugi naruči drugu polovicu,« 
odreže ozbiljno gostioničar. »Ili 
zar mislite, da ću samo polo- 
vicu pijetla zaklati?« 


NA MORU. Gost: »Tu je sve. 
vrlo skupo. Nijedna stvar nema 
istu cijenu koju i u Ljubljani.« 

Trgovac: »Kako ne, evo i 
poštanske marke.« 

DVIJE ŽELJE. M i c i k a: »A- 
ko bi imala dvije riječi na raspo- 
laganje da zaželiš, što bi ti za- 
željela?« 

F r a n c i k a: »Nuti, ta valj- 
da bi si zaželjela muža!« 

Mi cika: »A druga želja?« 

F r a n c i k a: »To bi si spre- 
mila za kasnije, kad bi saznala, 
kakvoga muža sam dobila.« 

DIJAGNOZA. Liječnik (pi- 
še): »Hm, hm. Jaka glavobolja, 
bol u želucu, vratu. Koliko ste 
stari, gospođo?« 

Gospođa (žalosno) : »Dva- 
deset četiri.« 

Liječnik (piše dalje): »I 
još izgubljeno pamćenje.« 


Najveća 
katoli- 
čka 
tvrtka 
glazbala 
tt državi 

DOBRIJAN KAO PLANINAR 



Jednog lijepog ljetnog dana 
naš Dobrijan stari 
otišao u planine 
da sam planinari! 


Pa da jekne širom svijeta 
i njegova slava, 
odlučio da se popne 
baš na vrh Triglava. 


A1 se čiki sklizne noga! 
Eto zgode nove! 

Pa sad visi na konopu 
i u pomoć zove. 


Dva seljaka srećom čuli 
njegove su glase, 
pa ljestvama spremno hrle, 
da nam čiku spase . . . 


Jlustrovani tjednik „Obitelj* izlazi svake nedjelje. Pretplata 30 Din na tri mjeseca , za inozemstvo 4 dolara godišnje. Pretplata se plaća unaprijed 
Rukopisi se ne vraćaju . „ Obitelj “ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić t glavni urednik „ ObitelH * 
Zagreb, Trenkova 1. Adresa uredništva i uprave „Obitelji*: Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 
„ Obitelj * se tiska a Tiskari Narodnih Novina u Zagrebu . Za tiskaru odgovara V. Kirin , Deželićeva ul. 2. 







PLETENE STVARI 

ZA LJETO 


Nekoliko modnih stvari, koje se mogu i kod kuće napraviti. Lijevo: L Jednostavna torba za plažu pletena 
Iz svile za pletenje ili Šarene Špage. Boje po ukusu. Kopča se na jedno puce. — 2, Sandala za plažu. Remeni 
pleteni iz šarene špage. — Desno: L Pleteno odjeke za dječaka. Tamnoplave hlačice načinjene su iz lagane 
vune, dok je bluzica pletena iz bijelog pamuka. — 2. Kupaći kostim za malu djevojčicu iz ružičaste vune 
(pleteno 2 pravo, 2 krivo). DžepićI i naramenice ukrašeni tamnoplavim točkicama. — 3. Gaćice za kupanje iz 
svijetlozelene vune za maloga dječaka. 

S MLADE MISE BUNJEVAČKOG PJESNIKA ALEKSANDRA KGKIĆA 
Lijevo : Mladomtsn’rk s manuduktoroin Msgrom Drom F. Rožićcm. predsjednikom Društva sv. Jeronima, polazi u crkvu. — Desno: Djevojčice 

n hjeiini poslplju cvijećem put, kuda će mladomisiuk proći 

